༄༅། །བདེ་མཆོག་སྦྱངས་པའི་ཡོན་ཏན་ལྷ་བཅུ་གསུམ་གྱི་མངོན་
རྟོགས་ལ་དགོས་པའི་ཟིན་བྲིས་འདི་བླ་མས་
མཛད་པ་ཡིན་ནོ། །
དེ་ལྟ་བུའི་གཞལ་ཡས་ཁང་གི་དབུས་སུ། པདྨ་འདབ་མ་བརྒྱད་པའི་གྲི་གུག་གི་ར་བས་བསྐོར་བའི་ལྟེ་བར། འཇིགས་བྱེད་དང་དུས་མཚན་བརྩེགས་པའི་སྙིང་གར་ཉི་མའི་གདན། ཕྱོགས་ཀྱི་འདབ་མ་བཞི་ལ་རོའི་སྙིང་གར་ཟླ་བའི་གདན། མཚམས་བཞིར་བུམ་པའི་སྟེང་དུ་བདུད་རྩིས་གང་བའི་ཐོད་པ་མཚམས་ཀྱི་གྲྭ་བཞིའི་སྒོ་རྣམས་སུ་རོའི་སྙིང་གར་ཟླ་བའི་གདན། དུས་མཚན་མའི་སྙིང་གར་ཉི་མའི་སྟེང་དུ་ཨཱ་ལི་ཕྲག་གཉིས་གཡོན་སྐོར་དུ་མཚན་སུམ་ཅུ་རྩ་གཉིས་ཀྱི་ངོ་བོ་ཞུ་བ་ལས་བྱུང་བའི་ཟླ་བའི་དཀྱིལ་འཁོར་མེ་ལོང་ལྟ་བུའི་ཡེ་ཤེས། དེའི་སྟེང་དུ་ཀཱ་ལི་ཕྲག་གཉིས་གཡས་སྐོར་དཔེ་བྱད་བརྒྱད་ཅུའི་ངོ་བོ་ཞུ་བ་ལས་བྱུང་བའི་ཉི་མའི་དཀྱི ལ་འཁོར། མཉམ་པ་ཉིད་ཀྱི་ཡེ་ཤེས་ཉི་ཟླ་ཁ་སྦྱོར་གྱི་བར་དུ་ཧཱུྃ་དངུལ་ཆུའི་མདོག་ལྟ་བུ་ཡོངས་སུ་གྱུར་པ་ལས། རྡོ་རྗེ་རྩེ་ལྔ་པ་ཧཱུྃ་གིས་མཚན་པ། བཾ་ལས་གྲི་གུག་བཾ་གྱིས་མཚན་པ་སོ་སོར་རྟོག་པའི་ཡེ་ཤེས། ཟླ་ཉི་ཕྱག་མཚན་དང་བཅས་པ་གཅིག་ཏུ་འདྲེས་པ་བྱ་བ་ནན་ཏན་གྱི་ཡེ་ཤེས། དེ་ལས་སྐུ་ཡོངས་སུ་རྫོགས་པ་ཆོས་ཀྱི་དབྱིངས་ཀྱི་ཡེ་ཤེས་ཏེ། བདག་ཉིད་འཁོར་ལོ་བདེ་མཆོག་སྐུ་མདོག་སྔོན་པོ་ཞལ་བཞི་ཕྱག་བཅུ་གཉིས་པ་རྩ་ཞལ་མཐིང་ནག །གཡོན་སེར་པོ་གཡས་དམར་པོ་སྟེང་ཞལ་ལྗང་བ་གཞན་ལྷ་སྔ་མ་བཞིན་ཕྱག་དང་པོ་གཉིས་ཀྱིས་རྡོ་རྗེ་དྲིལ་བུ་འཛིན་པས་ཡུལ་ལ་འཁྱུད་པ། དེའི་འོག་མ་གཉིས་ཀྱིས་གླང་པོ་ཆེའི་ཀོ་རློན་དང་ཆོས་གོས་ཏེ་མིའི་པགས་པ་ཕྱི་ནང་དུ་འཕྱར་ནས་འཛིན་པ། གཡས་ཀྱི་གསུམ་པ་ན་ཌ་མ་རུ། བཞི་པ་ན་རྡོ་རྗེ་ལྕགས་ཀྱུ། ལྔ་པ་ན་མདུང་རྩེ་གསུམ་པ། དྲུག་པ་ན་ཆོས་ཀྱི་འཁོར་ལོ་རྩིབས་བཅུ། གཡོན་གྱི་གསུམ་པ་ན་འཁར་གསིལ། བཞི་པ་ན་ཐོད་པ་ཁྲག་གིས་གང་བ། ལྔ་པ་ན་རྡོ་རྗེ་ཞགས་པ། དྲུག་པ་ན་ཚངས་པའི་མགོ་བོ། གཞན་ལྷ་སྔ་མ་བཞིན། འཇིགས་པའང་འཇིགས་པར་མཛད་པའོ། །དེའི་པང་ན་ཡུམ་རྡོ་རྗེ་ཕག་མོ། གཞན་ལྷ་སྔ་མ་ལ་ཕྱག་གཡོན་པར་རོའི་འདིའི་ལྷུང་བཟེད་དང་འཁར་གསིལ་ནི་ཐོད་པ་དང་ཁ་ཊྭཱཾ་ག་ལ་བྱའོ། གཙོ་འཁོར་ཀུན་གྱིའོ།། ལྷུང་བཟེད། གཡས་པས་ཆོས་སྒྲ་སྒྲོགས་པའི་ཌ་མ་རུ་འཛིན་པ། བྱིན་པ་གཉིས་ཀྱིས་ཡབ་ལ་འཁྱུད་པ། དེ་ནས་ཤར་གྱི་འདབ་མ་ལ། མ་ཏཾ་གི་སེར་མོ། བྱང་དུ་ཌོམྦིི་ནི་སྔོན་མོ། ནུབ་ཏུ་རཱ་ཛ་གི་དམར་མོ། ལྷོ་རུ་པུཀྐ་སཱི་དུད་ཁ། ཐམས་ཅད་གཡོན་རྣམས་ཀྱིས་འཁར་གསིལ་དང་། གཡས་པ་རྣམས་ཀྱིས་ཌ་མ་རུ་དང་གྲི་གུག་འཛིན་པ། མཚམས་བཞིར་རིན་པོ་ཆེའི་བུམ་པ་བདུད་རྩིས་གང་བ་བཞི། ཤར་ལྷོའི་གྲར་བ་དྷ་ཀི་དམར་སྐྱ། ལྷོ་ནུབ་ཏུ། ས་ཧ་ཙ་རི་དམར་མོ། ནུབ་བྱང་དུ། བུདྷི་ཙི་རི་ལྗང་གུ། བྱང་ཤར་དུ་ཤ་བ་རི་དམར་མོ་རྣམས་གཡོན་གཉིས་ཀྱིས་ཐོད་པ་དང་འཁར་གསིལ། གཡས་གཉིས་ཀྱིས་གྲི་གུག་དང་ཌ་མ་རུ་འཛིན་པ། སྒོ་བཞིའི་ཤར་སྒོར། ཧེ་རུ་ཀའི་འོད་མ་ཐལ་ཀར། བྱང་སྒོར་རྡོ་རྗེ་གཏུམ་མོ་ལྗང་གུ །ནུབ་སྒོར་རྡོ་རྗེ་སྲིན་མོ་དམར་མོ། ལྷོ་སྒོར་རྡོ་རྗེ་འཇིགས་བྱེད་མ་སྔོན་མོ། ཕྱག་གཡོན་པ་རྣམས་ཀྱིས་ལྷུང་བཟེད་དང་འཁར་གསིལ། གཡས་པ་རྣམས་ཀྱིས་ཆོས་ཀྱི་འཁོར་ལོ་དང་ཌ་མ་རུ་འཛིན་པའོ། །བཞད་པ་ཞི་བ་སྙིང་རྗེ་ཅན། །སྒེག་པ་དང་རྔམ་པ་དང་མི་སྡུག་པ་དྲག་ཤུལ་ཁྲོ་བོའི་ཉམས་དང་ལྡན་པའོ། །སྒོ་མ་བཞི་ནི་ལང་ཚོ་གཞོན་ཞིང་ནུ་མ་རྒྱས་པའོ། །ཀུན་ཀྱང་ཞལ་གཅིག་ཕྱག་བཞི་མའོ། །སྐྱིལ་ཀྲུང་ཕྱེད་པའི་གར་ཅན་སྐྲ་གྲོལ་བ་གཅེར་བུ་རུས་པའི་རྒྱན་ཆ་ལྔས་བརྒྱན་པ་ཐམས་ཅད་ཀྱང་ཐབས་དང་ཤེས་རབ་གཉིས་སུ་མེད་པའོ། །དེ་ནས་གོ་ཆ་ཡེ་ཤེས་པ་དབང་རྣམས་འདྲ་ལ། རིགས་བདག་གཙོ་བོ་ཡབ་ཡུམ་འདྲ་ལ། མ་ཏཾ་གི་ལ་སོགས་པ་བཞི་ལ་རིམ་པ་བཞིན། གཡོན་སྐོར་དུ། རྣམ་སྣང་། དོན་གྲུབ། འོད་དཔག་མེད། རིན་འབྱུང་དང་བ་དྷ་ཀི་ལ་སོགས་ལ་གཡས་སྐོར། རྣམ་སྣང་། རིན་འབྱུང་། འོད་དཔག་མེད། དོན་གྲུབ། སྒོ་མ་བཞི་ནི། མ་ཏཾ་གི་ལ་སོགས་དང་འདྲའོ། །དེ་ནས་བཟླས་པའི་སྔགས་ནི། གཙོ་བོ་ཡབ་ཡུམ་གྱི་སྙིང་པོ་དང་། ཉེ་སྙིང་དང་། ཨོཾ་མ་ཏཾ་གི་ཧཱུྃ་ཧཱུྃ་ཕཊ། ཨོཾ་ཌོམྦི་ནི་ཧཱུྃ་ཧཱུྃ་ཕཊ། ཨོཾ་རཱ་ཛ་ཀི་ཧཱུྃ་ཧཱུྃ་ཕཊ། ཨོཾ་པུཀྐ་སཱི་ཧཱུྃ་ཧཱུྃ་ཕཊ། གཞན་རྣམས་ལ་མགོ་བོར་ཨོཾ་དང་། མཇུག་ཏུ་ཧཱུྃ་ཧཱུྃ་ཕཊ་སྦྱར་ལ། བི་དྷཱ་ཀཱི། ས་ཧ་ཙ་རཱི། བུ་དྷི་ཙ་རཱི། ཤ་བ་རཱི། ཧེ་རུ་ཀ་བྷཱི། བཛྲ་ཙཎྜ་ལི་བཛྲ་རཀྵ་སཱི། ཨོཾ་བཛྲ་བྷཻ་ར་ཝཱི་ཧཱུྃ་ཧཱུྃ་ཕཊ། དེ་ནས་ཕྲེང་སྔགས་དང་། ཨོཾ་ཤྲཱི་ཙེཏ་ཌ་ཀ །དྷྲྀཀ་ཨ་ཁཾ་ཌཱ་ཀི་ནི་ཛྭ་ལ་སམྦྷ་ར་ཧཱུྃ་ཧཱུྃ་ཕཊ་སྭཱ་ཧཱ། ཨོཾ་ཤྲཱི་ཝཱཀྐ་ཌཱ་ཀ་ད་ཨ་རོ་ལི་ཀ་ཌཱ་ཀི་ནི་ཛྭ་ལ་སམྦྷ་ར་ཧཱུྃ་ཧཱུྃ་ཕཊ་སྭཱ་ཧཱ། ཨོཾ་ཤྲཱི་ཀཱ་ལ་ཌཱ་ཀ་ཌཱ་ཀི་ནི་ཛྭ་ལ་སམྦྷ་ར་རུ་ལུ་རུ་ལུ་བྷྲཱུྃ་ཧཱུྃ་ཧཱུྃ་ཕཊ་སྭཱ་ཧཱ། ཨོཾ་ཤྲཱི་རཏྣ་ཌཱ་ཀ་ཨ་ཨོཾ། ཌཱ་ཀི་ནི་ཛྭ་ལ་སམྦྷ་ར་ཧཱུྃ་ཧཱུྃ་ཕཊ་སྭཱ་ཧཱ། ཨོཾ་ཤྲཱི་ཀརྨཱ་ཌཱ་ཀ་ཨ་ཁཾ་ཌཱ་ཀི་ཛྭ་ལ་སམྦྷ་ར་ཧཱུྃ་ཧཱུྃ་ཕཊ་སྭཱ་ཧཱ། གཙོ་བོ་ལྔའི་སྔགས་སོ། ། གཞན་རྣམས་ཐམས་ཅད་དྲིལ་བུ་ལྷ་སྔ་མ་དང་འདྲའོ། །ལུང་དུ་བསྟན་དང་ཚིགས་སུ་བཅད། །ཆེད་དུ་བརྗོད་དང་གླེང་གཞི་དང་། །རྟོགས་བརྗོད་དེ་ལྟ་བུར་བྱུང་དང་། །སྐྱེས་པ་རབས་དང་ཤིན་ཏུ་རྒྱས། །རྨད་དུ་བྱུང་དང་གཏན་ལ་དབབ། ། གསུང་རབ་ཡན་ལག་བཅུ་གཉིས་ཏེ། །རྣལ་འབྱོར་མ་ཡི་ངོ་བོ་ཉིད། །བསོད་སྙོམས་པ་དང་ཆོས་གོས་གསུམ། །ཕྱིས་མི་ལེན་དང་ཙོག་པུ་བ། །སྟན་གཅིག་པ་དང་བླ་ཁབ་མེད། །ཤིང་དྲུང་པ་དང་བས་མཐར་གནས། །དུར་ཁྲོད་པ་དང་ཕྱག་དར་ཁྲོད། །ཕྱིང་བ་པ་དང་གཞི་ཇི་བཞིན། །སྦྱངས་པའི་ཡོན་ཏན་བཅུ་གཉིས་ཏེ། །རྣལ་འབྱོར་མ་རྣམས་རྣམ་པར་དག། །།ཤུ་བྷཾ།